b'\n_START_ARTICLE_\nMate Hafner\n_START_SECTION_\n\xc5\xbdivljenjepis\n_START_PARAGRAPH_\nHafner je na Dunaju \xc5\xa1tudiral pravo, notarski izpit pa je opravil v Gradcu. Sprva je slu\xc5\xbeboval pri J. Kersniku na Brdu pri Lukovici kasneje pa \xc5\xa1e v Seno\xc5\xbee\xc4\x8dah, Rade\xc4\x8dah in Ljubljani. V mladosti je veliko pisal in \xc4\x8dlanke objavljal v \xc5\xa0kratu, Roga\xc4\x8du, Rodoljubu in Svobodi. Kasneje se je posvetil naravoslovju, posebno entomologiji. Najve\xc4\x8d je raziskoval v Julijskih Alpah, in ustvaril velike in pomembne zbirke metuljev, hro\xc5\xa1\xc4\x8dev in drugih skupin. Strokovne \xc4\x8dlanke je pisal v Slovenskega \xc4\x8debelarja in sadjerejca, v Lovca in Geografski vestnik. Mo\xc4\x8dno si je prizadeval za varstvo narave in za ustanovitev varstvenega parka v Dolini Triglavskih jezer.'